El Col·lectiu pel Patrimoni Saguntí inicia el concurs "Dibuixa el teu Patrimoni" per a escolars
27 de febrer 2017

![](/media/5rcjdjaj/27img_8494c1.jpg)  
  
El Col·lectiu pel Patrimoni Saguntí, en col·laboració amb l’Ajuntament de Sagunt, va celebrar diumenge passat el primer concurs de dibuix per a escolars de primària _Dibuixa el teu Patrimoni_, al qual va assistir el delegat de Cultura, José Manuel Tarazona, la presidenta del Col·lectiu, Concha Cardo, i una de les membres del Col·lectiu, Celia Paniagua.  
  
El concurs, que té com a finalitat descobrir la importància del patrimoni històric de la ciutat a través del contacte vital i l’expressió plàstica que la seua imatge suggereix, va comptar amb la participació d’escolars d’edats compreses entre els 6 i els 12 anys. Amb açò es pretén també que els xiquets i xiquetes prenguen consciència sobre la necessitat de la conservació i millora del patrimoni.  
  
La jornada continuarà el diumenge 9 d’abril, a les 10 hores, a l’Alt Forn. La modalitat serè a l’aire lliure amb dibuix o pintura amb llapis i colors no líquids. No és necessària la inscripció prèvia. S'utilitzarà paper i suport subministrats pel Col·lectiu. Tots els escolars han d'anar acompanyats per un adult responsable, i se situaran lliurement dins dels espais marcats per l'organització. La sessió finalitzarà a les 12 hores.

*   [](http://www.facebook.com/sharer.php?u=https://aytosagunto.es/va/actualitat/el-col-lectiu-pel-patrimoni-saguntí-inicia-el-concurs-dibuixa-el-teu-patrimoni-per-a-escolars/ "Facebook")
*   [](http://twitter.com/share?url=https://aytosagunto.es/va/actualitat/el-col-lectiu-pel-patrimoni-saguntí-inicia-el-concurs-dibuixa-el-teu-patrimoni-per-a-escolars/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-col-lectiu-pel-patrimoni-saguntí-inicia-el-concurs-dibuixa-el-teu-patrimoni-per-a-escolars/ "Linked In")
*   [](mailto:?body=https://aytosagunto.es/va/actualitat/el-col-lectiu-pel-patrimoni-saguntí-inicia-el-concurs-dibuixa-el-teu-patrimoni-per-a-escolars/)